Mai 2020

**Mellombels delavtale mellom**

**XX kommune og Helse Førde HF**

**Samarbeid ved**

**større smitteutbrot**

# Generelt

Samordning og samarbeid i den totale helsetenesta er heilt sentralt både i ein pandemi-, epidemisituasjon og ved eit større smitteutbrot.

Det vert i denne samanheng vist til HDIR *Prioritering av kommunale helse- og omsorgstjenester under covid-19 pandemien – prioriteringsråd og veiledning til sykehjem og hjemmebaserte tjenester* *– Samhandling mellom kommuner og spesialisthelsetjenesten. RHF/HF og kommuner må prioritere regelmessig dialog for å samarbeide om helsehjelpen til befolkningen*.

Sjukehusa vil ha trong for innskjerpa innleggingskriterier og fleire av pasientane må vurderast poliklinisk og kommunehelsetenesta vil måtte ta imot pasientar som vert utskrivne raskt.

Alternative måtar å nytte knappe helseressursar på må settast i verk, t.d. intermediærtilbod (grenseland mellom kommunehelseteneste og spesialisthelseteneste) og/eller interkommunale tilbod.

Fylkesmannen, politiet og mattilsynet har viktige roller i beredskapsarbeidet.

Partane forpliktar seg til samarbeid for å løyse felles utfordringar.

# Operativt samhandlingsråd mellom Helse Førde og kommunane

Samhandlinga i ein situasjon med større smitteutbrot skal som hovudregel følgje inngått samhandlingsstruktur.

Ved eit større smitteutbrot, som vil påverke begge partar, skal Helse Førde og kommunane etablere eit operativt samhandlingsråd. Helse Førde kallar inn samhandlingsrådet.

Rådet skal drive informasjonsutveksling og etablere ei taktisk samhandlingsgruppe med representantar frå Helse Førde, kommunane, og andre samarbeidspartar. Gruppa rapporterer normalt til koordineringsrådet og ved behov for ei større forankring til operativt samhandlingsråd.

## Deltakarar i operativt samhandlingsråd:

Frå Helse Førde:

Administrerande direktør

Råd for smittevernberedskap

Fagdirektør

Kommunikasjonssjef

Samhandlingssjef

Frå kommunane:

Alle smittevernlegane i Sogn og Fjordane

Rådmennene i kommunane i Sogn og Fjordane

Samhandlingskoordinator

Frå Vest Politidistrikt

Politimeistaren – som har kontakt med Sivilforsvaret og frivillige organisasjonar og er den instans som kan beordre private institusjonar og aktørar til deltaking i krisesituasjonar.

Mattilsynet

Mattilsynet avdeling Nordfjord og avdeling Sunnfjord og Sogn - omsyn til dyrehald, vatn, matvarer, etc.

Fylkesmannen:

Representant for fylkesmannen si beredskapsavdeling og/eller fylkeslegen.

## Ansvarleg for innkalling:

Administrerande direktør i Helse Førde.

## Agenda for samhandlingsrådet:

* Orientering om situasjonen for å oppnå einskapleg forståing av felles utfordring
* Gjennomgang av partane sine ulike roller
* Gjennomgang av felles avtalar
* Gjennomgang av felles utfordringar ved eit større smittsamt utbrot
* Iverksetjing av taktisk samhandlingsgruppe

# Taktisk samhandlingsgruppe

## Forslag til samansetnad:

Frå kommunane:

Kommuneoverlegar med naudsynt fullmakt:

* Kinn
* Stad
* Sogndal
* Sunnfjord
* Lærdal
* Interkommunal samhandlingskoordinator

Frå Helse Førde:

* Leiar smittevern
* Fagdirektør
* Beredskapssjefen i Helse Førde
* Samhandlingssjef
* Representant frå praksiskonsulentane

Det vert supplert med medlemer frå involverte avdelingar

Fagdirektør Helse Førde er leiar av gruppa

## Oppgåver for taktisk samhandlingsgruppe:

* Avklare samhandlingsgruppa sin rolle i høve til helseføretak, kommunar, politi, fylkesmann, mattilsyn
* Arbeid og oppfølging av tema i momentliste i kap. 4 og andre aktuelle tema

# Momentliste for samhandling

Aktuelle områder for samarbeid:

* Informasjonsutveksling og rapportering
  + Førebu: Kapasitetar (senger, avdelingar, utstyr m.m.)
  + Gjensidig informasjon om status undervegs
* Vurdere status i innmelde førebuingar (kommunar, regionar, Helse Førde og samla for området)
* Foreslå tiltak for å få opp eit best mogleg klinisk samarbeid om pasientar
  + Flyt inn på sjukehus (medisinsk avdeling, koronatelefon for rådgiving)
  + Flyt ut av sjukehus (utskrivingsklare m.m.)
* Gje smittevernfaglege og/eller organisatoriske tilrådingar
* Informere operativt samhandlingsråd og andre aktuelle fora
* Lage felles skriftlig informasjon til alle
* Formidle informasjon/kontakt mellom fagfolk og leiarar

## Koordinering:

### Strategi for koordinert informasjon

Informasjon frå eksterne:

* Kommunar og føretak må hente informasjon frå dei same kjeldene (for eksempel pandemi.no, FHI, regjeringen.no).
* Gruppa må avklare i høve Fylkesmannen si rolle i informasjonsformidling til kommunar og helseføretak.
* Styringsdokument frå HOD til Helse Vest og vidare til Helse Førde.

Utgåande informasjon eksternt til publikum frå Helse Førde og kommunane:

Bruke partane sine ordinære kanalar.

Informasjon til partane frå taktisk samhandlingsgruppe.

Sende ut informasjonsbrev til partane ved behov. Felles informasjon på internettsida Samhandling Sogn og Fjordane. Bruke praksiskonsulentane aktivt i informasjonsformidlinga.

Dagleg kommunikasjon mellom Helse Førde og kommunane:

Bruke dei ordinære kanalane for informasjonsflyt.

Helse Førde:

Helse Førde utpeikar ein lege i vakt (Koronasentral overlegevakt) som vert varsla via AMK for vurdere førespurnader om innlegging ved mistanke om smitte eller symptom på smitte.

Kommunane utpeikar

Kontakttelefon for utskriving.

## Planverk for kommunar og helseføretak

Partane har eigne planverk. I ein situasjon med eit større smitteutbrot må planverka samordnast.

* Plan for smittevern og pandemiplan
* Plan for vaksinering og førebyggande behandling
* Plan for logistikk av smittevernutstyr, medisinsk utstyr og utstyr til pleie
* Plan for naudplassar for pleie
* Alternative mottaksplassar for undersøking i kommunar og sjukehus
* Alternativ poliklinikk for smitta pasientar

Lokalsjukehusa skal i første fase ikkje ha smitta pasientar. Det må samarbeidast med legevaktsentralar lokalisert ved sjukehusa, samt ØHD-plassane som kommunane har her.

## Innlegging i sjukehus

Delavtale tilvising til, innlegging i og utskriving frå sjukehus gjeld.

**Helse Førde og kommunane skal samhandle ved innføring av særskilte retningslinjer under epidemi/pandemi.**

Skriftleg informasjon frå kommunane til Helse Førde:

Kommunane forpliktar seg til å følgje slike retningslinjer, t.d. endra flytskjema for innleggingar, utvida krav til munnleg kommunikasjon eller konferanseplikt samt krav til omtale av smitterisiko/-status, funksjonsnivå og behandlingsavgrensingar i skriftleg tilvising.

## Transport mellom kommune og sjukehus

Vanleg rutine for pasienttransport gjeld.

Innleige av buss/minibuss kan vere aktuelt. Sivilforsvaret evt. heimevern kan bistå etter førespurnad til politimeisteren, evt fylkesmannen.

## Utskriving frå sjukehus

Skriftleg informasjon frå Helse Førde til kommunane ved utskriving av pasient:

Helse Førde forpliktar seg til å følgje slike retningslinjer, t.d. særskilte krav til elektronisk kommunikasjon med kommunane før utskriving av pasientar som treng kommunale pleie- og omsorgstenester, krav til omtale av smitterisiko/-status, funksjonsnivå og behandlingsavgrensingar i PLO-meldingar og epikrise.

## Trong for vidare samarbeid og samarbeidsformer:

Oppretting av mindre samarbeidsgrupper kan vere aktuelt for å løyse spesifikke oppgåver.